Tito Livio

Tito Livio (59 a.Ch. – 17 p.Ch.) esseva un historico roman. Ille scribeva un historia monumental de Roma e del populo roman, titulate Ab Urbe Condita (Desde le fundation del citate), que coveriva le periodo ab le legendas le plus antique de Roma ante le fundation traditional in 753 a.Ch. usque le regno de Augusto durante le vita de Livio mesme. Ille habeva bon relationes con le membros del dynastia julio-claudie e esseva un amico de Augusto. Livio incoragiava le juvene pronepote de Augusto, le futur imperator Claudio, a dedicar se al scriptura del historia.

 Operas 
Le unic opera supervivente de Livio es communmente cognoscite como Historia de Roma (o Ab Urbe Condita, "Desde le fundation del citate"). Juncto con Polybio, illo es considerate un del principal contos del Secunde Guerra Punic.

Quando ille comenciava iste opera, ille habeva jam passate su juventute, probabilemente 33 annos; presumibilemente, eventos in su vita ante ille tempore habeva ducite a su intense activitate como historico. Ille continuava laborar sur illo usque ille abandonava Roma pro Padua in su vetulessa, probabilemente durante le regno de Tiberio post le morte de Augusto. Seneca le Juvene dice que ille esseva un orator e philosopho e habeva scripte alcun tractatos historic in ille campos.

Historia de Roma serviva etiam como le fortia motrice detra le theoria del nord concernente le origines del etruscos. Isto es perque in le libro, Livio declara:

Ergo, multe eruditos como Karl Otfried Müller utilisava iste affirmation como evidentia que le etruscos o le tyrrhenos migrava ab le nord e esseva descendentes de un tribo alpin cognoscite como le raetios.

Categoria:Antique romanos